**Otvoren proces javnih konzultacija o Nacrtu pravilnika o izmjenama i dopunama Pravilnika o vozačkoj dozvoli**

Ministarstvo komunikacija i prometa Bosne i Hercegovine započinje proces javnih konzultacija o Nacrtu pravilnika o izmjenama i dopunama Pravilnika o vozačkoj dozvoli.

Sukladno Pravilima za konzultacije u izradi pravnih propisa u institucijama Bosne i Hercegovine („Službeni glasnik BiH“, br. 5/17 i 87/23), proces javnih konzultacija je otvoren u razdoblju od 3. 7. do 24. 7. 2024. godine.

Pozivamo Vas da sudjelujete u konzultacijama i svojim primjedbama, sugestijama i prijedlozima date doprinos izradi što kvalitetnijeg propisa.

U konzultacijama možete sudjelovati putem internetske stranice dostupne na sljedećem linku: *https://www.*[*ekonsultacije.gov.ba*](https://www.ekonsultacije.gov.ba/)*/.*

Voditelj konsultacija je Neda Moćević: neda.mocevic@mkt.gov.ba.

Za one koji prvi put sudjeluju potrebno je izvršiti prijavu unutar sustava eKonzultacije, koji se nalazi na sljedećem linku: https://ekonsultacije.gov.ba/account/login.

Nakon prijave u sustav eKonzultacije, u padajućem meniju odaberite instituciju - Ministarstvo komunikacija i prometa Bosne i Hercegovine - kliknite stranicu „KONZULTACIJE“ i izvršite odabir predmetnog pravilnika, a potom kliknite na prozor „SUDJELUJ“, nakon čega će Vam se otvoriti mogućnost davanja pojedinačnih prijedloga ili komentara na pravilnik.